recursal/SuperWikiNEXT-32B huggingface dataset:
***Kumo to Tulip*** (ճապ․՝ くもとちゅうりっぷ, «Սարդը և վարդակակաչը»), կարճամետրաժ անիմացիոն ֆիլմ, ստեղծվել է 1943 թվականին։ Մուլտֆիլմը նկարահանվել է Միթիկո Յոկոյամայի համանուն մանկական հեքիաթի հիման վրա։ Ռեժիսորը և բեմադրողը Քենդզո Մասաոկան է։ Մուլտֆիլմի պրեմիերան կայացել է 1943 թվականի ապրիլի 15-ին Ճապոնիայի կինոթատրոններում։

Սյուժե
------

Դաշտում ապրում է զատիկը։ Մի օր նա լսում է սարդի գեղեցիկ երգը և գնում է ավելի մոտիկ։ Իրականում սարդը փորձում է գայթակղել միջատներին, որպեսզի ուտի նրանց, և այդ ընթացքում պատրաստում է սարդոստայն հաջորդ զոհի համար։ Սարդը շարունակում է գայթակղել զատիկին, բայց զատիկը վտանգ է զգում և փորձում է փախչել։ Սարդը սկսում է վազել նրա հետևից, բայց սարդոստայնի վրա ինչ-որ բան է ընկնում, և սարդը թռչում է սարդոստայնի վրա և բոժոժ հյուսում, բայց պարզվում է, որ դա փետուր է եղել։ Զատիկը թաքնվում է վարդակակաչի մեջ և սարդը փաթաթում է ծաղիկը սարդոստայնով՝ որոշելով սպասել, միչև զատիկը մահանա սովից։ Բայց սկսվում է ամպրոպ, սարդն ու նրա սարդոստայնը քշում է հեռու։ Անձրևից հետո ճանճը ազատում է վարդակակաչը սարդոստայնից, և զատիկն ազատվում է։

Ազդեցություն
------------

2001 թվականին մուլտֆիլմը գրավել է չորրորդ տեղը Թոփ-100 անիմերի շարքում, որը կազմել է *Animage* ամսագիրը։

2008 թվականին մուլտֆիլմը ցուցադրվել է Լոկառնոյի փառատոնում (Շվեյցարիա) և 2011 թվականին *Barbican Animation Show* փառատոնում Լոնդոնում։

Ծանոթագրություններ
------------------

1. ↑  «Animage Top-100 Anime Listing» (անգլերեն)։ Anime News Network։ 2001 թ․ հունվարի 15։ Վերցված է 2012 թ․ հոկտեմբերի 11
2. ↑  «Kitaro Films, WWII Anime to Play at Locarno Film Fest» (անգլերեն)։ Anime News Network։ 2008 թ․ հուլիսի 31։ Վերցված է 2012 թ․ հոկտեմբերի 11
3. ↑  «Anime Included in Barbican Animation Show» (անգլերեն)։ Anime News Network։ 2011 թ․ հունիսի 19։ Վերցված է 2012 թ․ հոկտեմբերի 11

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AniDB · Anime News Network · Internet Movie Database |

 |
Արմին Կիոմյագին 2018 թվականին
**Արմին Կիոմյագի** (էստ․՝ Armin Kõomägi, հուլիսի 5, 1969(1969-07-05), Ֆլորեշտի, Մոլդովական ԽՍՀ, ԽՍՀՄ), էստոնացի գրող և սցենարիստ։ Վեց գրքի հեղինակ, այդ թվում՝ երկու վեպի և չորս պատմվածքների ժողովածուի։ Մոր կողմից հայ է։

Կենսագրություն
--------------

Արմին Կիոմյագին ծնվել է 1969 թվականի հուլիսի 5-ին Մոլդովայում, հայ մոր՝ Աննա Փափազյանի և էստոնացի հոր ընտանիքում։ Երբ Արմինը երկու ամսական էր, ընտանիքը տեղափոխվել է Էստոնիա։

Մոր հայկական ընտանիքը Տրապիզոն նավահանգստային քաղաքից է։ 18-րդ դարում նրանք տեղափոխվել են Աբխազիա, որտեղ ծնվել է մայրը։ Նրանք երբեք չեն ապրել Հայաստանում։ Պապը՝ Մխիթար Փափազյանը, եղել է ծխախոտի արդյունաբերության բարձր որակավորում ունեցող մասնագետ և այդ պատճառով աշխատել է շատ երկրներում՝ Վրաստանում, Ռուսաստանում, Բուլղարիայում, Մոլդովայում։ Ընտանիքն էլ նրա հետ մեկնել է այդ երկրներ։

Գրական կարիերա
--------------

Արմին Կիոմյագին սկսել է գրել 2003 թվականին, երբ երեսունչորս տարեկան էր։

Նրա առաջին գիրքը, որը հրատարակվել է 2005 թվականին, *«Amatöör»* («Սիրողական») վերնագրով պատմվածքների ժողովածուն էր։ Այդ ժողովածուի կարճ պատմվածքը՝ *«Anonüümsed Logistikud»* («Անանուն լոգիստիկները»), 2006 թվականին արժանացել է կարճ պատմվածքների համար շնորհվող Ֆրիդեբերտ Տուգլասի մրցանակին, իսկ 2008 թվականին այդ պատմվածքի հիման վրա նկարահանվել է ֆիլմ։

2006 թվականին նա հրատարակել է պատմվածքների մեկ այլ ժողովածու՝ *«Nägu, mis jäi üle»* («Դեմք, որը մնացել է»)։ Դրան հաջորդել է 2009 թվականին գրված նրա առաջին վեպը՝ *«Pagejad»* («Փախածները»), իսկ 2011 թվականին՝ երկրորդ՝ *«Hea Firma»* («Լավ ընկերությունը») վեպը։

2012 թվականին Արմին Կիոմյագին իր ներդրումն է ունեցել *«Dalkey Archive Press»*-ի հրատարակած *«Լավագույն եվրոպական գեղարվեստական գրականություն 2012*» հրատարակության մեջ, որը եվրոպացի գրողների նոր գեղարվեստական ստեղծագործությունների ժողովածու է։

2015 թվականին Արմին Կիոմյագիի *«Լուի Վուտոն»* ձեռագիրը հաղթել է Էստոնիայի գրողների միության վեպի մրցույթում։

Մատենագիտություն
----------------

* *Amatöör (Սիրողական)* (2005)
* *Nägu, mis jäi üle (Դեմք, որը մնացել է)* (2005)
* *Pagejad (Փախածները)* (2009)
* *Hea Firma (Լավ ընկերությունը)* (2011)
* *Best European Fiction 2012 (Լավագույն եվրոպական գեղարվեստական գրականություն 2012)* (2012)
* *Lui Vutoon (Լուի Վուտոն)* (2015)

Ծանոթագրություններ
------------------

1. 1 2
2. 1 2 3 4  Bakhchinyan Artsvi (2022-06-16)։ «Estonian Writer Armin Kõomägi Explores His Armenian Roots»։ *The Armenian Mirror-Spectator* (en-US)։ Վերցված է 2022-06-26
3. 1 2  «Estonian Literature Centre»։ Արխիվացված է օրիգինալից 2014-04-07-ին։ Վերցված է 2012-04-01
4. ↑  Dalkey Archive Press
5. ↑  *Hea firma - Armin-Kõomägi | Elisa Eesti* (էստոներեն)
6. ↑  Dalkey Archive Press - Best European Fiction 2012 Archived May 28, 2012, at the Wayback Machine.

Արտաքին հղումներ
----------------

* Estonian Film Foundation Review Of The Novel 'Amateur'

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · MusicBrainz |
|  |
| Չափորոշչային վերահսկողություն | ISNI: 0000000077973637 · LCCN: n2010023365 · VIAF: 120446334 · WorldCat VIAF: 120446334 |

 |
**Աղասի Սարմենի Ասատրյան** (1996, Մասիս, Արարատի մարզ, Հայաստան - ապրիլի 2, 2016(2016-04-02)), զինվորական, շարքային, քառօրյա պատերազմի մասնակից։

Կենսագրություն
--------------

2012 թվականին ստացել է 9 ամյա կրթություն և ընդունվել Մասիսի Պետական Գյուղատնտեսական քոլեջ։ Զբաղվել է քիքբոքսինգ մարտարվեստով, գրանցել է բազմաթիվ հաջողություններ՝ արժանանալով մեդալների և պատվոգրերի։ Քոլոջն ավարտելուց հետո, 2014 թվականին պարտադիր զինվորական ծառայության է անցել, ծառայել է ԼՂՀ` Մատաղիսի պաշտպանական շրջանի զորամասերից մեկում, որպես հետախույզ-դիպուկահար՝ այնուհետև տեղափոխվել է Թալիշի պաշտպանական շրջան, ծառայել է որպես ավագ-լեյտենանտ Մերուժան Ստեփանյանի դասակում։

Զոհվել է 2016 թվականի ապրիլին՝ լայնամասշտաբ ռազմական գործողությունների ժամանակ։

ՀՀ Նախագահի կողմից հետմահու պարգևատրվել է «Մարտական խաչ» 1-ին աստիճանի շքանշանով, ԼՂՀ նախագահի նախագահի կողմից՝ «Արիության համար» մեդալով։

Աղասիի անունով է կոչվում Մասիս քաղաքի փողոցներից մեկը և իր դպրոցի դասասենյակներից մեկը՝ որտեղ սովորել է նա։

Ծանոթագրություններ
------------------

1. 1 2  «Աղասի Ասատրյան. դիպուկահար, ով կռվեց մինչև վերջին փամփուշտն ու մինչև արյան վերջին կաթիլը. ՖՈՏՈՌԵՊՈՐՏԱԺ»։ *Լուրեր Հայաստանից | Shamshyan.com*։ Վերցված է 2019-02-06
2. ↑  «Շարքային Աղասի Ասատրյան. նրանց դիրքն առաջիններից էր, որ գրոհի ենթարկվեց հակառակորդի կողմից»։ *Armtimes.com* (հայերեն)։ Վերցված է 2019-02-06  CS1 սպաս․ հայերենը նշված է (link)
3. ↑  LLC Helix Consulting։ «Ապրիլյան պատերազմի հերոս Աղասի Ասատրյանն այսօր կդառնար 21 տարեկան»։ *www.panorama.am* (անգլերեն)։ Վերցված է 2019-02-06

Արտաքին հղումներ
----------------

* Հերոս Աղասի Ասատրյանը
* Աղասի Սարմենի Ասատրյան Archived 2018-03-08 at the Wayback Machine.
* Շարքային Աղասի Ասատրյան. նրանց դիրքն առաջիններից էր, որ գրոհի ենթարկվեց հակառակորդի կողմից
Surface Duo 2 - 1.jpgSurface Duo 2 - 1
**Surface Duo 2**, երկու էկրանով սմարթֆոն, որն աշխատում է Android օպերացիոն համակարգով և մշակվում ու թողարկվում է Microsoft ընկերության կողմից։ Սարքը ցուցադրվել է 2021 թվականի սեպտեմբերի 21-ին և համարվում է Surface Duo մոդելի հաջորդողը։

Տեխնիկական բնութագիր
--------------------

### Սարքային ապահովում

Surface Duo 2-ն ունի ծալվող գրքի կառուցվածք, ինչպես այն եղել է նախկին մոդելի պարագայում, սակայն սմարթֆոնն ավելի հաստ է, որն արված է ավելի մեծ մարտկոց ունենալու համար, ինչպես նաև այն հասանելի է նոր սպիտակ գույնով։ Սարքն օժտված է երկու 5․8 դյույմ անկյունագծով OLED էկրաններով, որոնք ունեն 90 Հց թարմացումների հաճախականություն, իսկ էկրանի ներքին եզրերը կորցված են դեպի սարքի կետրոնական հատվածը։ Սա օգտագործվում է, որպես նոր ֆունկցիայի՝ Glance Bar մաս։ Ինչպես և Surface Duo-ն, այն նույնպես աջակցում է գործողություններ Surface Pen գրիչը։

Սարքն օժտված է Qualcomm Snapdragon 888 5G միջուկով, որը սարքին ավելացնում 5G աջակցում և NFC համակարգ, որը չկար օրիգինալ Surface Duo մոդելում։ Ինչպես նաև, այս մոդելում բարելավել է օպերատիվ հիշողությունը դառալով 8 Գբ, այս մոդելն ունի երկու բարձրախոս և մատնահետքի սկաներ։ 

### Ծրագրային ապահովում

Surface Duo 2 թողարկվել է Android 11 օպերացիոն համակարգով։ Android 12L օպերացիոն համակարգով աշխատող թարմացված տարբերակը թողարկվել է 2022 թվականի հոկտեմբերին, որում ավելացվել է դիզայներական լուծումներ Windows 11-ի մոտվիներով։

Ծանոթագրություններ
------------------

1. ↑  «Microsoft Surface event: Surface Pro 8, Surface Laptop Studio and more announced today»։ *CNET* (անգլերեն)։ 22 September 2021  `|url-status=` պարամետրը գոյություն չունի (օգնություն)
2. ↑  Seifert Dan (2021-10-21)։ «Microsoft Surface Duo 2 review: Duo-over or strike two?»։ *The Verge* (en-US)։ Վերցված է 2022-10-27
3. 1 2  Amadeo Ron (2021-09-22)։ «Microsoft’s Surface Duo 2 gets better specs, an even bigger $1,499 price tag»։ *Ars Technica* (en-us)։ Վերցված է 2022-10-27
4. ↑  Seifert Dan (2021-09-22)։ «Microsoft’s new Surface Duo 2 has all the features that were missing the first time around»։ *The Verge* (en-US)։ Վերցված է 2022-10-27
5. ↑  Warren Tom (2021-09-23)։ «Microsoft says the original Surface Duo will get Android 11 before the end of the year»։ *The Verge* (անգլերեն)։ Վերցված է 2021-10-08
6. ↑  Amadeo Ron (2022-10-26)։ «Surface Duo continues its worst-in-class update record, ships Android 12L»։ *Ars Technica* (en-us)։ Վերցված է 2022-10-27
7. ↑  «Microsoft brings Windows styling to Surface Duo and Duo 2 with Android 12L update»։ *GSMArena.com* (en-US)։ Վերցված է 2022-10-27
**Անդրեյ Կոլպին** (ռուս.՝ Колпин, Андрей Борисович, փետրվարի 5, 1964(1964-02-05), Մոսկվա, ԽՍՀՄ), ռուս ռեժիսոր-մուլտիպլիկատոր և նկարիչ։

Կենսագրություն
--------------

Ծնվել է 1964 թվականի փետրվարի 5–ին, Մոսկվայում։

1978 թվականին սովորել է Գայդարի անվան Մշակույթի տան Գեղարվեստի դպրոցում։

1987 թվականին ավարտել է Մոսկվայի Ն. Բաումանի անվան պետական տեխնիկական համալսարանը։ 1987-89 թվականներին աշխատել է Մոսկվայի Կիրառական մեխանիկայի գիտահետազոտական ինստիտուտում` որպես ինժեներ և դիզայներ։

1989 թվականին ավարտել է «Օդաչու» ստուդիային կից Անիմատորների դասընթացը (գեղարվեստական ղեկավարներ՝ Ա. Տատարսկի և Ի․ Կովալյով), 1995 թվականին ավարտել է Ռեժիսորների և սցենարիստների բարձրագույն դասընթացը (Ֆեոդոր Խիտրուկի արվեստանոցը), 1994 թվականին ավարտել է «Օդաչու» ստուդիային կից Անիմացիայի ուսուցիչների դասընթացը։

1989-1998 թվականներին եղել է «Օդաչու» ստուդիայի անիմատոր և նկարիչ (1990 թվականից՝ ռեժիսոր)։

1998-2001 թվականներին եղել է ընտանեկան և մանկական անիմացիոն սերիալների ռեժիսոր, գովազդների և պիլոտային ֆիլմերի ռեժիսոր և սցենարիստ՝ VARGA և MY FILM (Բուդապեշտ), RICHARD PURDUM PRODUCTION, TIGER ASPECT (Լոնդոն), Freakish Kid (Անգլիա) ստուդիաներում։ Դասավանդել է «Էկրանային տեխնոլոգիաների նոր դպրոցում» և «Անիմացիայի նոր դպրոցում»։

2001-2005 թվականներին համագործակցել է տարբեր ստուդիաների հետ Մոսկվայում և Սանկտ–Պետերբուրգում։ Մասնակցել է մոտավորապես 150 գովազդային ֆիլմերի ստեղծմանը, մի շարք միջազգային մրցույթների դափնեկիր է։ Եղել է «Նոր ականատես» և «Կրոկոդիլ» ամսագրերի պատկերազարդող–ծաղրանկարիչ։ Որպես ռեժիսոր աշխատում է անիմացիայի բոլոր ձևերով, բացի տիկնիկային և գեղանկարչային ձևերից։

Ֆիլմագրություն
--------------

**Բեմադրող–ռեժիսոր**

* 1996 թվական՝ Օդաչու եղբայրները երեկոյան թեյ են խմում
* 2004 թվական՝ Շամբալա
* 2017 թվական՝ Ֆիքսիկներ։ Մեծ գաղտնիքը (մուլտֆիլմ)
* 2020 թվական՝ Հեքիաթային պարեկություն

**Սերիաների ռեժիսոր**

* 2003-2012 թվականներ՝ Սմեշարիկներ
* 2010-2019 թվական՝ Ֆիքսիկներ
* 2016-մինչև այժմ՝ Հեքիաթային պարեկություն

**Սցենարիստ**

* 1992 թվական՝ Գիպներոտոմախիա
* 1996 թվական՝ Օդաչու եղբայրները երեկոյան թեյ են խմում
* 2004 թվական՝ Շամբալա

Մրցանակներ
----------

* Լիամետրաժ «Ֆիքսիկներ։ Մեծ գաղտնիքը» մուլտֆիլմ` 11–րդ մանկական կինոյի միջազգային փառատոնի «Լավագույն անիմացիոն գեղարվեստական ֆիլմ» անվանակարգի մրցանակ, Հնդկաստան։
* 2018 թվականի մարտի 16–ին առաջադրվել է «Իկար» կինոմրցանակի։

Ծանոթագրություններ
------------------

1. ↑  «Российская анимация в буквах и фигурах | Персоналии | Колпин Андрей Борисович»։ animator.ru։ Վերցված է 2020-04-26
2. ↑  «большой секрет — Ассоциация анимационного кино России»։ aakr.ru։ Վերցված է 2020-04-26
3. ↑  «Аниматор.ру | Новости | Объявлены номинанты IV Национальной анимационной премии...»։ animator.ru։ Վերցված է 2020-04-27

Արտաքին հղումներ
----------------

* Անդրեյ Կոլպին մուլտֆիլմը «Անիմատոր.ռու» կայքում
* Andrey Kolpin (անգլ.) *Internet Movie Database* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |
Կարլ Լանդշտայներ
**Արյան դոնորի համաշխարհային օր,** համաշխարհային օր, որը հիմնվել է 2005 թվականի մայիսին Ժնևում՝ Առողջապահության համաշխարհային ասամբլեայի 58-րդ նստաշրջանի ընթացքում (Բանաձև WHA58.13)։ Ամեն տարի անկացվում է հունիսի 14-ին։

Նկարագրություն
--------------

Դոնորը սերում է լատիներեն «donare» - «տալ» բառից։ Արյան դոնորի դեպքում հաճախ ռեցիպիենտի համար նվեր է հանդիսանում կյանքը։

1868 թվականին հունիսի 14-ին ծնվել է ավստրիացի բժիշկ, իմունոլոգ Կարլ Լանդշտայները, որը 1930 թվականին ստացել է Նոբելյան մրցանակ արյան խմբերի բացահայտման համար։

Հունիսի 14-ին դոնորի համաշխարհային օրն անցկացնելու նախաձեռնողներն են չորս միջազգային կազմակերպություններ, որոնք խրախուսում էին արյան կամավոր և անվճար հանձնումը։ Այդ կազմակերպություններն են՝ Առողջապահության համաշխարհային կազմակերպություն, Կարմիր խաչի և կարմիր մահիկի միջազգային շարժում, Արյան Դոնորների Միջազգային Ֆեդերացիա և Արյան փոխներարկման միջազգային կազմակերպություն։

«Արյան դոնորի օրվա» ամենամյա թեմաներ
------------------------------------

Արյան դոնորի օրվա ամենամյա միջոցառումները շեշտադրվում են ընտրած որևէ թեմայով։

* 2017 թվական - «Արյուն հանձնեք։ Այն հիմա հանձնեք։ Այն հաճախ հանձնեք»։
* 2016 թվական - «Արյունը մեզ բոլորիս միավորում է»։
* 2015 թվական - «Շնորհակալություն իմ կյանքը փրկելու համար»։
* 2014 թվական - «Անվտանգ արյուն մայրերի փրկության համար»։
* 2013 թվական - «Նվիրեք կյանք․ դարձեք արյան դոնոր»։
* 2012 թվական
* 2011 թվական
* 2010 թվական - «Նոր արյուն աշխարհի համար»։ Նպատակ՝ ուշադրություն դարձնել երիտասարդ դոնորներին։

Տես նաև
-------

* Ջեյմս Հարիսոն - «ոսկյա արյուն» ունեցող մարդ

Ծանոթագրություններ
------------------

1. ↑  «Karl Landsteiner - Biographical»։ *Novelprize.org*։ Վերցված է 2015 թ․ նոյեմբերի 7
2. ↑  «World Blood Donor Day»։ *IndiaCelebrating.com*։ Վերցված է 2015 թ․ հոկտեմբերի 20
3. ↑  "Campaigns." World Health Organization (WHO). Retrieved 31 October 2014.

Արտաքին հղումներ
----------------

* Արյան դոնորի օրը ԱՀԿ-ի կայքում(չաշխատող հղում)
**Օէս X Մավերիքս** (անգլ.՝ OS X Mavericks) (տարբերակ՝ 10.9), OS X-ի 10-րդ հիմնական թողարկումը։ Օէս X Մավերիքսը հայտարարվել է 2013 թվականի հունիսի 10-ին էփլի Worldwide Developers կոնֆերանսի ժամանակ և թողարկվել է նույն թվականի հոկտեմբերի 22-ին, որպես Mac App Store-ի միջոցով անվճար թարմացում։

Թարմացումը ընգծվում էր մարտկոցի երկար կյանքով, Finder-ի բարելավմամբ, փորձառու օգտատերերի համար այլ բերելավումներով և շարունակում է iCloud-ի ինտեգրումը, ինչպես նաև հնարավորություն էր ընձեռնում OS X-ում օգտագործել iOS-ի ավելի շատ ծրագրեր։ Մավերիքսները, որոնք անվանվել են Կալիֆոռնիայի Մավրիքս սերֆինգի վայրի անվամբ, OS X-երի շարքում ինչ-որ վայրի անվանում ստացած առաջին օպերացիոն համակարգն էր։

Պատմություն
-----------

Էփլը ներկայացրել է OS X Mavericks-ը 2013 թվականի հունիսի 10-ին՝ կազմակերպության Apple Worldwide Developers Conference-ի գլխավոր զեկույցի ժամանակ (որը նաև ներկայացնում է iOS 7-ը, MacBook Air նոր տարբերակ, վեցերորդ սերնդի AirPort Extreme, հինգերորդ սերնդի AirPort Time Capsule և վերամշակված Mac Pro)։ 2013 թվականի հոկտեմբերի 22-ին էփլը հայտարարեց, որ 10.9-ի պաշտոնական թողարկումը Mac App Store-ում կլինի, իսկ անվճար թարմացումը հասանելի կլինի Snow Leopard (10.6.8) և ավելի նոր օպերացիոն համակարգերի համար։

Ծանոթագրություններ
------------------

1. 1 2  «Apple WWDC 2013 Keynote»
2. ↑  «Apple Releases Developer Preview of OS X Mavericks With More Than 200 New Features» (Press release)։ Apple։ հունիսի 10, 2013։ Վերցված է հունիսի 10, 2013
3. ↑  Ha Anthony (հունիսի 10, 2013)։ «Apple Has A New, California-Based Naming Scheme For OS X, Starting With OS X Mavericks»։ Techcrunch։ Վերցված է հուլիսի 31, 2013
4. ↑  «OS X Mavericks will be available today as a free download»։ *The Verge*։ Վերցված է հոկտեմբերի 22, 2013

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1045592005 |

 |
**Takashinga Cricket Club**, կրիկետի ակումբ է Հայֆիլդում, Հարարեում։ Դրա հայտնի անդամներից են Անդի Ֆլավրը և Տատենդա Տաիբուն։ Ակումբը հիմնադրվել է Զիմբաբվեում, Հայֆիլդում։ 2007-ից 2008 թվականներին այն Զիմբաբավեի ամենաուժեղ կրիկետի ակումբներից մեկն էր։

Ակումբը ստեղծվել է 1990 թվականին, երբ Գիվմոր Մակոնին և Ստեֆեն Մագոնգոն որոշել են, որ ուզում են կրիկետի ակումբ բացել։ Նրանք երկուսով երկար ժամանակ հարմար վայր են փնտրել, մինչև Churchill ավագ դպրոցն առաջարկեց է նրանց իրենց հնարավորությունները։ Պայմանավորվածության մաս էր այն, որ ակումբը կկոչվի Old Winstonians: Որոշները ասում են, թե Անդի Ֆլավրը և նրա հայրը` Բիլն են բացել Takashinga-ն։

2001 թվականին ակումբն անվանափոխվել է` կոչվելով Takashinga: Այդ պահին Հայֆիլդսում ստեղծվել էր տեղական բազան։ Գիվմոր Մակոնին ասել է Cricinfo-յին. «Մենք փոխել ենք անունը` նույնականացնելու այն ինքներս մեզ և համայնքի հետ։ Մենք սև ակումբ ենք և «Winstonians»-ը ոչ մի դեպքում չի կապվում մեզ հետ։ «Takashinga» նշանակում է` մենք քաջ ենք և մենք կկռվենք մինչև վերջ։ Սա խորհրդանշում է Զիմբաբավեի սև մարդկանց, ովքեր եթե իրենց մտքին մի բան են դնում, ոչ մի դեպքում չեն հրաժարվում դրանից»։

Ծանոթագրություններ
------------------

1. ↑  Vice, Telford (2004 թ․ ապրիլի 20)։ «Local side with a nationalist agenda-profile of the local cricket club at the vanguard of change in Zimbabwe»։ *The Guardian*։ Վերցված է 2015 թ․ փետրվարի 8
2. ↑  Brickhill, Liam (2012 թ․ հուլիսի 22)։ «The Zimbabwe club Takashinga recovers from political and economic turmoil»։ *ESPN Cricinfo*։ Վերցված է 2015 թ․ փետրվարի 8
**«Արուճ»**, հայագետ, աղբյուրագետ, պատմաբան, պատմական գիտությունների դոկտոր, պրոֆեսոր, Մատենադարանի գիտական գծով փոխտնօրեն Կարեն Մաթևոսյանի առաջին գիրքը, որը նվիրված է միջնադարյան Հայաստանի հայտնի աշխարհիկ և վանական կենտրոններից մեկին՝ Հայաստանի Արագածոտնի մարզի Արուճ բնակավայրի պատմամշակութային անցյալին և միջնադարյան ճարտարապետական հուշարձաններին։ Հրատարակվել է 1987 թվականին Երևանում ՀԽՍՀ Մինիստրների խորհրդին առընթեր պատմության և կուլտուրայի հուշարձանների պահպանության և օգտագործման գլխավոր վարչության կողմից։ Գրախոսն է պատմական գիտությունների դոկտոր Պարույր Մուրադյանը, մասնագետ խմբագիրը՝ ճարտարապետության թեկնածու (հետագայում՝ ճարտարապետության դոկտոր) Մուրադ Հասրաթյանը։

Բովանդակություն
---------------

Գրքում պատմաքննական անդրադարձ է կատարվում Արուճ բնակավայրի անցյալին և միջնադարյան ճարտարապետական հուշարձաններին, վերջիններիս վիմական արձանագրություններին և հայ մատենագրության մեջ եղած հիշատակություններին։ Մեծ տեղ է հատկացված աշխարհիկ շինություններին, որովհետև Գրիգոր Մամիկոնյան իշխանի 661–685 թվականների կառավարման շրջանում Արուճը եղել է Հայաստանի վարչական կենտրոնը։

Գիրքը բաղկացած է 2 մասից։ Առաջին մասն ունի «Արուճի պատմամշակութային անցյալը» վերնագիրը և բաղկացած է 3 բաժիններից․ 

* Մատենագրական տեղեկություններ Արուճի մասին,
* Գրիգոր Մամիկոնյանի կառավարման շրջանը
* Արուճը 9-13-րդ դարերում։

Երկրորդ մասը անվանված է «Միջնադարյան հուշարձաններ», որտեղ առանձին և մանրամասն քննվում են Արուճի տաճարը, պալատը, բերդը, քարավանատունը և միջնադարյան այլ հուշարձաններ։

Տես նաև
-------

* Կարեն Մաթևոսյան
* Անին և անեցիները
* Անի․ եկեղեցական կյանքը և ձեռագրական ժառանգությունը

Ծանոթագրություններ
------------------

1. 1 2 3  *Վարդան Դևրիկյան* ԿԱՐԵՆ ՄԱԹԵՎՈՍՅԱՆ (Ծննդյան 65-ամյակի առթիվ) (հայերեն) // *Պատմա-բանասիրական հանդես*. — № 2. — Էջ  334 - 341. — ISSN 0135-0536.
2. 1 2  ««Արուճ», Կարեն Մաթևոսյան»։ *armenianart.org*։ Վերցված է 2022-12-13
Ըմպելիք ստեղծելու բաղադրիչները
**OpenCola**, կոլայի ապրանքանիշ, որն արտադրում է համանուն զովացուցիչ ըմպելիք, եզակի է նրանով, որ պատրաստման բաղադրատոմսն ազատորեն հասանելի է։ Յուրաքանչյուր ոք կարող է ինքնուրույն պատրաստել այս ըմպելիքը, ինչպես նաև փոփոխել և կատարելագործել դրա բաղադրատոմսը, քանի որ այն տարածվում է GNU General Public License-ի արտոնագրով։

Պատմություն
-----------

Անուշաբույր յուղեր, որոնք օգտագործվում են OpenCola-ում
Ըմպելիքն սկսել է օգտագործվել նույնանուն կանադական ընկերության կողմից, որը ստեղծվել է 1999 թվականին և զբաղվել է պիրինգային ցանցերի համար հավելվածների մշակմամբ՝ որպես գովազդային քայլ։ Մի քանի տարի շարունակ համակարգչային ցուցահանդեսներում այցելուներին առաջարկվում էին խմիչքի թիթեղյա տարաներ, որոնք իրենց համով հիշեցնում էին Կոկա-Կոլայի հայտնի ըմպելիքը, որի վրա նշվում էր դրա բաղադրությունը և տեղադրվում էր ընկերության կայք այցելելու հրավեր, որտեղ կարելի էր գտնել խմիչքի պատրաստման բաղադրատոմսը և ամբողջական հրահանգները։ Բաղադրատոմսը տարածվել է GNU GPL արտոնագրի ներքո, ինչը թույլ էր տալիս յուրաքանչյուրին պատրաստել OpenCola-ն և դրա ցանկացած փոփոխություն տան պայմաններում։

Ընկերությունը հանրությանը հայտնի է դարձել, առաջին հերթին, որպես խմիչք արտադրող, և իր գոյության ողջ ընթացքում իրացրել է OpenCola ըմպելիքի շուրջ 150,000 տարա։

2003 թվականին այն «կլանվել է» Open Text Corporation ընկերության կողմից։ Ըմպելիքի արտադրությունն ու աջակցությունը դադարեցվել են։ Այնուամենայնիվ, ըմպելիքը մնում է հանրաճանաչ՝ որպես open source-ի (բաց կոդով ծրագրակազմ) սկզբունքների խորհրդանիշ։

Համի բանաձև
-----------

OpenCola-ի բուրահաղորդչի բանաձևը.

* 10,0 գ արաբական խեժ
* 3,5 մլ նարնջի յուղ
* 3,0 մլ ջուր
* 2,75 մլ լայմի յուղ
* 1,25 մլ չինական դարչին
* 1,0 մլ կիտրոնի եթերայուղ
* 1,0 մլ մշկընկույզի եթերայուղ
* 0,25 մլ գնձի եթերայուղ
* 0,25 մլ ներոլի եթերայուղ
* 0,25 մլ նարդոսի յուղ

Տես նաև
-------

* Vores Øl
* Կոլա

Ծանոթագրություններ
------------------

1. 1 2  Денис Коновальчик, Несофтовый open-source Archived 2010-12-19 at the Wayback Machine. // Компьютерра, 3 февраля 2005 года
2. ↑  AUUGN Archived 2014-07-14 at the Wayback Machine. Mar 2002 // Australian UNIX and Open Systems Users Group,  Archived 2013-04-09 at the Wayback Machine.
3. ↑  «OpenCola.com - Soft Drink Formula - Internet Archive»։ 2001։ Արխիվացված է օրիգինալից 2001 թ․ փետրվարի 18-ին։ Վերցված է 2008 թ․ դեկտեմբերի 28
4. ↑  Amanda Foubister (2001)։ «OpenCola Soft Drink Recipe» (PDF)։ OpenCola.com։ Վերցված է 2008 թ․ դեկտեմբերի 28

Արտաքին հղումներ
----------------

* How to Make OpenCola: 10 stepsArchived 2020-03-06 at the Wayback Machine.
* Soft Drink Formula
* OpenCola Softdrink Formula
Անվան այլ կիրառումների համար տե՛ս՝ Աղբյուր (այլ կիրառումներ)

**«Աղբյուր»**, առաջին մանկական պատկերազարդ ամսագիրը Արևելյան Հայաստանում։ Լույս է տեսել Թիֆլիսում 1883–1918 թվականներին, հրապարակախոս–մանկագիր Տիգրան Նազարյանի խմբագրությամբ։

Ուղղվածություն
--------------

Ամսագիրը ձգտել է մանուկների մեջ արթնացնել պատվասիրություն, սեր դեպի մարդը, վսեմն ու ազնիվը։ Տպագրել է գրական–գեղարվեստական, բնագիտական, աշխարհագրական նյութեր, կենսագրական ակնարկներ նշանավոր մարդկանց մասին, նաև թարգմանություններ Անդերսենի, Հոֆմանի, Հյուգոյի, Գյոթեի, Պուշկինի, Տուրգենևի, Նեկրասովի և այլ գրողների մանկական երկերից։

Մեծ տեղ է տվել ժողովրդական բանահյուսությանը։ Ունեցել է ոչ պարբերաբար լույս տեսնող երկրորդ բաժին, որտեղ տպագրվել են մանկավարժական տեսական հոդվածներ, ուսումնասիրություններ, խորհուրդներ ծնողներին և դաստիարակներին։

Իբրև «Աղբյուրի» հավելված հրատարակվել են ժողովածուներ, գրքույկներ, նկարներ, «Մանկական աշխարհ» պարբերաթերթը՝ երեխաների գրվածքներով և թարգմանական նյութերով։

Ամսագրի էջերում հանդես են եկել հայ անվանի գրողներ Րաֆֆին, Պ. Պռոշյանը, Ղ. Աղայանը, Հ. Հովհաննիսյանը, Հ. Թումանյանը, Ա. Ծատուրյանը, Ա. Իսահակյանը, Լեոն և ուրիշները։

Ծանոթագրություններ
------------------

1. 1 2 3 4  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974. — հատոր 1. — էջ 250.
2. ↑  «Վիեննայի մենաստանի մամուլի շտեմարան- ԱՂԲԻՒՐ»։ Վերցված է 2022-12-13
3. ↑  «Համահայկական թվանշային գրադարան»

Գրականություն
-------------

* Քսան և հինգ ամյակ «Աղբյուր» մանկական ամսագրի (1883-1908), կազմեց Նար-Դոս, Թ. 1908։
* Հակոբյան Մ. Ն. «Աղբյուր» ամսագիրը, «Տեղեկագիր ՀՍՍՀ ԳԱ, հաս. գիտ.», 1959, №2։
* Գյուլնազարյան Ի. Ս. Ակնարկներ հայ մանկական գրականության պատմության, Ե. 1961, էջեր 63–73։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 250)։*  |

|  |  |  |
| --- | --- | --- |
| 

|  |  |
| --- | --- |
|  ⛭   Ստեղծագործությունների տեքստ | ՀՇՀՀԳ: 6725 |

 |
**«Աղջիկը հայելու առաջ»** (ֆր.՝ Jeune fille devant un miroir), Պաբլո Պիկասոյի նկարը, որը վրձնել է սյուրռեալիզմի շրջանում, 1932 թվականին։ Գտնվում է Նյու Յորքի ժամանակակից արվեստի թանգարանում։ Նկարի չափսերն են՝ 162,3 × 130,2 սմ։

Նկարում պատկերված է նկարչի գաղտնի սիրուհի Մարիա-Թերեզա Վալտերը։ Նկարում նա կանգնած է հայելու առջև։ Նրա դեմքը՝ միացնելով վառ դեղին դեմքը և նուրբ վարդագույն կիսադեմքը, և մարմինը, որը բաղկացած է շրջաններից և եռանկյունիներից, արտացոլվում է հայելու մեջ։ Արտացոլանքում աղջիկը թվում է ծեր և տագնապահար։ Դեմքը մթնել է, աչքերը՝ ընկել, իսկ երիտասարդ մարմինը՝ խեղաթյուրվել։ Նա իր ձեռքը մեկնում է հայելուն՝ ցանկանալով միավորվել հայելում իր պատկերի հետ։ Կտավը խիստ սիմետրիկ է։ Պատկերի նախշերը հիշեցնում են Առլեկինի կոստյումի վրայի նախշերին։

2011 թվականին Նյու Յորքի ժամանակակից արվեստի թանգարանի աշխատակիցները նկարի վերլուծության համար օգտագործել են ռենտգենագրությունը, որը ցույց է տվել, որ Պիկասոն աղջկան սկզբում պատկերել է ռեալական ոճով՝ կորացված ազդրերով, մեջքով դեպի հանդիսատեսը։ Վերջանական տեսքում, ինչպես «Երեք պարողներ» նկարում (1925), նա էապես փոխել է ոճը՝ խախտելով մարմնի երկրաչափական ձևը։ Հենց Պիկասոն ասել է՝ «Չկա աբստրակտ արվեստ։ Դու միշտ պետք է սկսես ինչ-որ բանից»։ Այս մեկնաբանությունը կարող էր լույս սփռել, որ նկարիչը վերափոխեր իրական կյանքը և տար նրան այլ իմաստ։

Ծանոթագրություններ
------------------

1. ↑  «Pablo Picasso. Girl before a Mirror. Paris, March 14, 1932»։ MoMA։ Վերցված է 2020 թ․ հուլիսի 17
2. ↑  «X-ray of Girl before a Mirror, taken in 2011»։ MoMA։ Վերցված է 2020 թ․ հուլիսի 17

Արտաքին հղումներ
----------------

* այլ տեղեկություններ
* նկարը
**Ամանորը Բելառուսում**, պետական տոն և հանգստյան օր, որը տոնվում է երկրի բնակիչների կողմից՝ համապատասխան գրիգորյան օրացույցի։ Մեկնարկում է դեկտեմբերի 31-ի լույս հունվարի 1-ի գիշերը։ Բելառուսում Ամանորը դիմավորելը նման է Ուկրաինայում և Ռուսաստանում այդ տոնը դիմավորելուն։ Հին Նոր տարին երկրում շարունակում է տոնել երկրի բնակչության կեսից ավելին։

Պատմություն և սովորույթներ
--------------------------

Բելառուսական ամանորյա ավանդույթները նոր և հին ուղղությունների խառնուրդ են։ Հնում բելառուսները, ինչպես և արևելյան սլավոնացիները, նշում էին Նոր տարին սեպտեմբերի 1-ին՝ որպես բերքի տոն։ Ժամանակակից բելառուսների համար Նոր տարին բարեկամների և ընկերների հետ ուրախ և աղմկոտ ընկերակցությամբ տոնը նշելն է, նրանք զբոսնում են քաղաքում՝ միասին ճանապարհելով անցած տարին։ Ավանդական բելառուսական Ձմեռ պապը Սուրբ Նիկոլայն է (Святы Мікола): Խորհրդային ժամանակներից նրա անփոխարինելի օգնականն ու ուղեկիցը նվերներ բաժանելու գործում Ձյունանուշն է։

Ամանորյա սովորույթների ձևավորման գործում մեծ է եղել ԽՍՀՄ-ի դերը։ Տոնը հատկապես մեծ ուրախություն է առաջացնում երեխաների մոտ։ Նոր տարվա նախօրեն երկրի ամենաուրախ ժամանակաընթացքն է։ Շուրջբոլորը տոնածառներ են զարդարում, կազմակերպում են ամանորյա ցերեկույթներ, համերգներ, մթերքներ և տարբեր զարդարանքներ են գնում ամանորյա սեղանի համար, միմյանց համար նվերներ և բացիկներ են պատրաստում։ Նոր տարին բելառուսները ավանդաբար դիմավորում են ընտանիքի հետ, երիտասարդությունը այցելում է ռեստորաններ, տարբեր երեկույթներ ու համերգներ։

Ծանոթագրություններ
------------------

1. ↑  «Новый год»։ *Calend.ru*։ Վերցված է 2015-12-08
**libxml2**-ը XML փաստաթղթերի վերլուծության համար նախատեսված ծրագրային գրադարան է։ Այն նաև հիմք է հանդիսանում libxslt գրադարանի համար, որն աշխատեցնում է XSLT-1.0 ոճաթերթերը (XSLT-ն XML փաստաթղթերն այլ XML փաստաթղթերի կամ այլ ֆորմատների փոխարկելու լեզու է)։

Նկարագրություն
--------------

libxml2-ը գրված է C ծրագրավորման լեզվով և ապահովում է կապեր C++, Ch (C/C++ ինտերպրետատոր), XSH, C#, Python, Kylix/Delphi, Պասկալ, Ruby, Perl, Common Lisp և PHP ծրագրավորման լեզուների համար։ Այն ի սկզբանե նախատեսված է եղել ԳՆՕՄ (GNU Network Object Model Environment) նախագծի համար, բայց կարող է օգտագործվել նաև դրանից դուրս։ libxml2-ի կոդը կարելի է հեշտորեն փոխարկել, քանի որ այն հիմնված է միայն ANSI C ստանդարտ գրադարանների վրա և թողարկվել է MIT արտոնագրով (Բաց կոդով ծրագրային ապահովման արտոնագիր՝ մշակված Մասաչուսեթսի տեխնոլոգիական ինստիտուտի կողմից)։ Այս գրադարանը գրվել է Դանիել Վեյլարդի կողմից և ստացել է բազմաթիվ արձագանքներ։

Այն ներառում է **xmllint** command-line սպասարկող ծրագիրը և HTML փարսեր։

Ծանոթագրություններ
------------------

1. ↑
2. ↑
3. ↑  The libxml2 Open Source Project on Open Hub: Languages Page — 2006.
4. ↑
5. ↑  «ch libxml2 open source binding»
6. ↑  «cl-libxml2 High-level wrapper around libxml2 and libxslt libraries»
7. ↑  «PHP: libxml - Manual»։ *php.net*։ Վերցված է 2016-05-16
8. ↑  «Python and bindings»։ *www.xmlsoft.org*։ Վերցված է 2016-05-16
9. ↑  «The XML C parser and toolkit of Gnome»։ *www.xmlsoft.org*։ Վերցված է 2016-05-16
10. ↑  «HTMLparser»

Արտաքին հղումներ
----------------

* Պաշտոնական վեբկայք
**Ամանոր** (պորտ.՝ Ano-Novo), Պորտուգալիայի պաշտոնական տոներից մեկը, որ նշվում է ամեն տարվա դեկտեմբերի 31-ի գիշերվանից մինչև հունվարի 1։ Ամանորյա հրավառությունը (անգլ.՝ Véspera de Ano-Novo) կրում է նաև պորտ.՝ Réveillon de la Saint-Sylvestre անունը (ֆր.՝ réveiller բառից), ինչը նշանակում է «Սուրբ Սիլվեստրի հարությունը»։

Տոնումը
-------

Ինչպես եվրոպական երկրների մեծ մասում, Պորտուգալիայում ևս ամենահայտնի տոնը հանդիսանում է Սուրբ ծնունդը, որ նշվում է դեկտեմբերի 25-ին։ Ընտանեկան շրջանում հիմնական շնորհավորանքները և տոնակատարությունները լինում են հենց Սուրբ ծննդյան օրը, դրա համար էլ ամանորը սովորաբար փոքր են նշում և ընկերական շրջանում։

Պորտուգալացիները հազվադեպ են Նոր տարին տանը նշում` նախընտրությունը տալով հասարակական վայրերում աղմուկով զբոսանքներին։ Ընթրիքը հաճախ լինում է ընկերական շրջապատում, այնուհետև խումբը գնում է փողոցային համերգների և հրավառությունների։ Կեսգիշերից հետո շատերը հաճախում են տարբեր բարեր և դիսկոտեկներ։

Ավանդույթներ
------------

* Ինչպես հարևան Իսպանիայում, ամանորի գիշերը զանգերի 12 ղողանջներից հետո ընդունված է ուտել 12 խաղողներ, որոնցից յուրաքանչյուրի հետ մեկ երազանք է պահվում։
* Նոր տարին ընդունված է սկսել չար ոգիներին աղմուկով քշելով. դա կատարվում է կաթսաների կափարիչների և խոհանոցային այլ պարագաների օգնությամբ։ Ժամանակակից Պորտուգալիայում այդ ավանդույթը գրեթե ամբողջությամբ փոխարինվել է ավանդական ամանորյա հրավառությունը։
* Որոշ պորտուգալացիներ Նոր տարուն գնում են օվկիանոս` լողալու և այդպիսով «լվանում» անցած տարվա խնդիրները։

Ծանոթագրություններ
------------------

1. 1 2 3  «Réveillon: Tradições e superstições de Ano Novo!» (պորտուգալերեն)։ Վերցված է 2016-01-04
**Անինա** (ռումիներեն՝ Anina, գերմ.՝ Steierdorf-Anina, հունգ.՝ Stájerlakanina), քաղաք Ռումինիայի հարավ-արևմուտքում, Ռումինիայի Բանատ պատմական շրջանի Կարաշ-Սեվերին վարչական բաժանման միավորում։ Բնակչությունը՝ մոտ 9 167 բնակիչ (2002 թվականի մարդահամարի տվյալներով)։

Արդյունաբերություն
------------------

Քարածխի արդյունահանման կենտրոն է, որը հետագայում օգտագործվում է Ռեշիցայի կոքսոքիմիական և մետալուրգիական ձեռնարկություններում։ Քաղաքում կա մետաղամշակման և փայտասղոցման գործարաններ։

Բնակչություն
------------

Պոպուլացիան ըստ մարդահամարի տվյալների։

Հնագիտություն
-------------

Քաղաքի մերձակայքում գտնվում է Պեշտերա-կու-Օասեն (բառացիորեն՝ «Ոսկորներով քարանձավ»), որտեղ 2002 թվականին հայտնաբերվել են արական սեռի մարդու մնացորդներ, որն ապրել է շուրջ 40 հազար տարի առաջ։ Այն գիտական միջավայրում և ԶԼՄ-ներում ստացել է «Անինայից Իո»-ն մականունը (ռումիներեն՝ Ion din Anina): Այս մնացորդները հանդիսանում են կրոմանյոնյան մարդու մնացորդներ, որոնք հայտնաբերվել են Եվրոպայում։

Տեսարժան վայրեր
---------------

1863 թվականի դեկտեմբերի 15-ին գործարկվել Է Ռումինիայի տարածքում առաջին լեռնային երկաթուղին, որը կապում է Անինա և Օրավիցա բնակավայրերը, և նախատեսված է Դունայի նավահանգիստներ ածուխի տեղափոխման համար։ Այն այսօր օգտագործվում է զբոսաշրջային նպատակներով, նրանց համար, ովքեր ցանկանում են տեսնել Կանադայի լեռների գեղատեսիլ լանդշաֆտները, և այցելությունը կազմակերպել երկարածիգ թունելի միջով։

* 
* 
* 
* 
*

Ծանոթագրություններ
------------------

1. ↑  2021 Romanian census — National Institute of Statistics.
2. ↑  «Rezultatele recensământului din 2002 pentru Anina, Caraș-Severin»։ Արխիվացված է օրիգինալից 2012 թ․ հունիսի 30-ին

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4057091-5 · LCCN: n88670325 · NKC: ge321792 · VIAF: 156056485 · WorldCat VIAF: 156056485 |

 |
Անվան այլ կիրառումների համար տե՛ս՝ Արսեն Հարությունյան (այլ կիրառումներ)

**Արսեն Հարությունյան** (մարտի 16, 1968(1968-03-16), Ծաղկաձոր, Հրազդանի շրջան, Հայկական ԽՍՀ, ԽՍՀՄ), հայ դահուկորդ, 1998 և 2002 թվականների ձմեռային օլիմպիական խաղերի մասնակից։ Օլիմպիական խաղերի բացման արարողությանը Հայաստանի ազգային հավաքականի դրոշակակիր։

Կենսագրություն
--------------

Արսեն Հարությունյանը ծնվել է 1968 թվականի մարտի 16-ին, Ծաղկաձոր քաղաքում։ 1994 թվականին Լիլեհամմերում անցկացվող ձմեռային օլիմպիական խաղերում եղել է Հայաստանի ազգային հավաքականի դրոշակակիրը։ 1998 թվականին՝ Նագանոյի Ձմեռային օլիմպիական խաղերում, միացել է Հայաստանի հավաքականին։ Սլալոմում զբաղեցրել է 27-րդ տեղը՝ ցույց տալով 2 րոպե 15,11 վայրկյան արդյունք երկու մրցելույթում և 25,80 վայրկյան զիջելով հաղթող նորվեգացի Հանս Պետեր Բորոսին։ 2002 թվականին՝ Սոլթ Լեյք Սիթիի Ձմեռային օլիմպիական խաղերում, ընդգրկվել է Հայաստանի ազգային հավաքականի կազմում։ Հանդես է եկել սլալոմում, բայց չի կարողացել ավարտել առաջին մրցելույթը և դուրս է մնացել մրցախաղից։

Ապրում է ԱՄՆ-ում, «Սոլիտյուդ» լեռնադահուկային ակումբում աշխատում որպես մարզիչ։

Ծանոթագրություններ
------------------

1. ↑  «Olympedia – Arsen Harutyunyan»։ *www.olympedia.org*։ Վերցված է 2020 թ․ դեկտեմբերի 18
2. ↑  «Olympedia – Slalom, Men»։ *www.olympedia.org*։ Վերցված է 2020 թ․ դեկտեմբերի 18
3. ↑  «Olympedia – Slalom, Men»։ *www.olympedia.org*։ Վերցված է 2020 թ․ դեկտեմբերի 18
4. ↑  «Как стать классным горнолыжным инструктором | Леонид Фельдман»։ *youcanski.com*։ Վերցված է 2020 թ․ դեկտեմբերի 18

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FIS (դահուկավազք) · Olympic Channel · ՄՕԿ |

 |
**Litecoin**- ը (խորհրդանիշը՝ Ł) Bitcoin- ի ֆորկն է, պիրինգային էլեկտրոնային վճարային համակարգб որն օգտագործում է համանուն կրիպտոարժույթը։ Համակարգի գործունեությունն ու պաշտպանվածությունն ապահովելու համար օգտագործվում են կրիպտոգրման մեթոդներ։

Litecoin- ը կարող է օգտագործվել Bitcoin- ի կամ սովորական փողի հետ փոխանակման, ինչպես նաև էլեկտրոնային եղանակով ապրանքների կամ ծառայությունների դիմաց այն վաճառողներին վճարելու համար, ովքեր պատրաստ են դրանք ընդունել։

Բիթքոյների և Լայթքոյների միջև տարբերությունները
-----------------------------------------------

Litecoin- ը Bitcoin- ի երկրորդ ֆորկն է Namecoin- ից հետո և ունի միայն փոքր տարբերություններ դրանից.

Բիթքոյնի բլոկչեյնում յուրաքանչյուր 10 րոպեն մեկ նոր բլոկ է հայտնվում, մինչդեռ Լայթքոյնի ցանցում այս գործընթացը տևում է ընդամենը 2,5 րոպե։ Հետևաբար, litecoin ցանցի գործարքները 4 անգամ ավելի արագ են, և դրանց արժեքը 3-5 անգամ ավելի քիչ է, քան բիթքոինը։

Լայթքոյնների մայնինգը կդադարի, երբ արդյունահանվող մետաղադրամների ընդհանուր թիվը կհասնի 84 միլիոնի։ Բիթքոյների առավելագույն քանակը 4 անգամ պակաս է `21 միլիոն։

Եթե Բիթքոյնը աշխատում է SHA-256- ի վրա, ապա Լայթքոյնը կօգտագործի scrypt- ը, որը մշակվել է FreeBSD- ի անվտանգության աշխատակից Քոլին Պերսիվալի կողմից։ Scrypt գործառույթը հեշտացնում է մայնինգը։

Պատմությունը
------------

Litecoin- ը հրապարակվել է բաց կոդով հաճախորդի միջոցով GitHub կայքում 2011 թվականի հոկտեմբերի 13 -ին։

2013 թվականի նոյեմբերին Litecoin- ի շուկայական արժեքը հասավ 1 մլրդ դոլարի։

2014 թվականի սկզբին Litecoin- ի զարգացման թիմը հրապարակել է Android հավելվածի ալֆա տարբերակը։

2017 թվականի մայիսին Litecoin ծրագրային ապահովման մեջ ակտիվացվել է SegWit աջակցությունը։

2017 թվականի սեպտեմբերին տեղի են ունեցել առաջին ատոմարային գործարքները։ 4 օրվա ընթացքում գործարքներ կատարվեցին Litecoin- ի և Decred- ի, Litecoin- ի և Vertcoin- ի, Litecoin- ի և Bitcoin- ի միջև։

2021 թվականի օգոստոսին Litecoin կապիտալիզացիան կազմում էր 12,2 մլրդ դոլար։

Տողատակեր
---------

1. ↑  «Bitcoin P2P e-cash paper»։ *metzdowd.com*։ Վերցված է 2021 թ․ սեպտեմբերի 6
2. ↑  «CFTC Statement on Self-Certification of Bitcoin Products by CME, CFE and Cantor Exchange»։ *cftc.gov*։ Վերցված է 2021 թ․ սեպտեմբերի 6
3. ↑  «Bitcoin vs Litecoin Guide»։ *comparebrokers.co*։ Վերցված է 2021 թ․ սեպտեմբերի 6
4. ↑  «Stronger key derivation via sequential memory-hard functions»։ *tarsnap.com*։ Վերցված է 2021 թ․ սեպտեմբերի 6
5. ↑  «Litecoin Miner Status»։ *andykellett.com*։ Վերցված է 2021 թ․ սեպտեմբերի 6
6. ↑  «Crypto-Currency Bubble Continues: Litecoin Surpasses Billion Dollar Market Capitalization»։ *forbes.com*։ Վերցված է 2021 թ․ սեպտեմբերի 6
7. ↑  «Litecoin Successfully Activates SegWit»։ *coindesk.com*։ Վերցված է 2021 թ․ սեպտեմբերի 6
8. ↑  «What is Atomic Cross-Chain Swap? How it websites?»։ *steemit.com*։ Վերցված է 2021 թ․ սեպտեմբերի 6 (չաշխատող հղում)
9. ↑  «Litecoin price»։ *coinmarketcap.com*։ Վերցված է 2021 թ․ սեպտեմբերի 6
**Torre Cepsa** (իսպ.՝ Torre Cepsa, վերանվանվել է 2014 թվականի հունիսին, նախկինում՝ Torre Bankia), երկնաքեր Իսպանիայի Մադրիդ քաղաքի Կուատրո Տոռես տարածքում։ 248․3 մետր բարձրությամբ և 45 հարկերով երկնաքերը Կուատրո Տոռես տարածքում չորս շենքերից երկրորդ ամենաբարձրն է՝ մեկ մետրով գերազանցելով *Torre de Cristal*-ին։ Աշտարակը երկրորդ ամենաբարձր կառույցն է Իսպանիայում և հինգերորդ ամենաբարձրը Եվրոպական Միությունում։

Նախագծված է Լորդ Ֆոստերի կողմից, սկզբում հայտնի էր որպես Տորրե Ռեպսոլ և պետք է ծառայեր որպես *Repsol YPF* նավթագազային ընկերության գլխավոր գրասենյակ։ Աշտարակի կառուցման ժամանակ Ռեպսոլը փոխեց իր որոշումն ու Caja Madrid-ի ֆինանսական կառույցը 2007 թվականի օգոստոսին գնեց այն 815 միլիոն եվրոյով։

2016 թվականին այն 490 մլն եվրոյով ձեռք է բերել Ամանսիո Օրտեգան՝ Inditex-ի՝ համաշխարհային նորաձևության խմբի հիմնադիրն ու Zara-յի գլխավոր սեփականատերը։

Այն կառուցվել է Դրագադոս և Ֆոմենտո դե Կոնստրուցիոնես ի Կոնտրատաս ձեռնարկությունների կողմից։

Պատկերասրահ
-----------

* 
* 
* 
*

Ծանոթագրություններ
------------------

1. ↑  Oliver Miguel (2013 թ․ հուլիսի 30)։ «El techo de España... por un metro» [Spain's roof... by just one meter]։ *ABC.es* (իսպաներեն)։ Վերցված է 2016 թ․ հունվարի 28
2. ↑  Expansión.com: Caja Madrid purchase Torre Caja Madrid Archived 2007-09-27 at the Wayback Machine.. (Spanish)
3. ↑  Structurae database

Արտաքին հղումներ
----------------

* Fosters and Partners official site (անգլերեն)
* Halvorson and Partners Structural Engineers official site (անգլերեն)
* Torre Caja Madrid en SkyscraperPage.com

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Torre Cepsa** կատեգորիայում։ |
*Վիքիպեդիայում կան հոդվածներ Հայրյան ազգանունով այլ մարդկանց մասին։*

**Արտաշես Արտեմի Հայրիյան** (փետրվարի 18, 1942(1942-02-18), Բաքու, Ադրբեջան - օգոստոսի 16, 2023(2023-08-16)), հայ օպերային երգիչ, ՀԽՍՀ վաստակավոր արտիստ (1974)։

Կենսագրություն
--------------

Արտաշես Հայրիյանը ծնվել է Բաքվում։ Շուտով ընտանիքը տեղափոխվում է Իրանի Թեհրան քաղաքը, որտեղ էլ անց է կացնում մանկությունն ու պատանեկությունը։ Այնտեղ էլ առաջին անգամ բացահայտում է արվեստի և երաժշտության հանդեպ սերը։

16 տարեկանում ծանոթանում է երգիչ և վոկալի ուսուցիչ Արամ Սարգսյանի հետ և աշակերտում նրան մինչև Բաքու տեղափոխվելը։ 1960 թվականին Բաքվում ընդունվում է երաժշտական ուսումնարանի վոկալի բաժին, որը վաղաժամկետ ավարտում է 1963 թվականին։

1962 թվականին նրան ընդունում են Բաքվի օպերայի և բալետի թատրոն՝ որպես մենակատար։ Թատրոնում 6 տարի աշխատալու արդյունքում դառնում է առաջատար մենակատարը, կատարում գլխավոր դերերգերը «Ռիգոլետտո», «Տրուբադուր», «Աիդա», «Տոսկա», «Ֆաուստ», «Սիրո ըմպելիք», «Իշխան Իգոր», «Բորիս Գոդունով» և այլ օպերաներում։

1967 թվականին Սպենդիարյանի անվան օպերայի և բալետի ակադեմիական թատրոնի հրավերով ժամանում է Երևան՝ որպես առաջատար մենակատար։ Միաժամանակ շարունակում է ուսումը Երևանի Կոմիտասի անվան կոնսերվատորիան, որն ավարտում է 1969 թվականին։ Երևանի օպերային թատրոնում հանդես է գալիս «Եվգենի Օնեգին», «Պիկովայա դամա», «Սայաթ Նովա», «Անուշ», «Դավիթ Բեկ», «Արշակ Բ» և այլ օպերաներում ։

1992 թվականից ապրել է ԱՄՆ-ում։

Մահացել Է 2023 թվականի օգոստոսի 16-ին։

Ծանոթագրություններ
------------------

1. 1 2
2. 1 2 3 4 5  «Арташес Айрян»։ *Кино-Театр.РУ*։ Վերցված է 2017-12-10
3. ↑  Արտաշես Հայրյան - Քո լավ աչքերից
Հանրային գրադարանի շենքը Բարսելոնայում, կառուցվել է ըստ *RCR*-ի նախագծի
**RCR Arquitectes**, իսպանական ճարտարապետական բյուրո՝ հիմնված Ռաֆայել Արանդայի, Կարմեն Պիհեմի և Ռամոն Վիլալտայի կողմից։ Ճարտարապետների եռյակը 2017 թվականին դարձավ Պրիցկերյան մրցանակի դափնեկիր։ Չնայած բյուրոն բազմաթիվ մրցանակներ է ստացել Պրիցկերի ճարտարապետական մրցանակաբաշխության շրջանակներում, նրանք համեմատաբար ավելի անհայտ էին, եթե համեմատենք այլ ֆինալիստների հետ։

Պատմություն
-----------

Բյուրոն հիմնվել է Իսպանիայում՝ Օլոտ քաղաքի մոտ, 1988 թվականին։

1987 թվականին Արանդան, Պիհեմը և Վիլալտան ավարտեցին Կատալոնիայի Տեխնիկական համալսարանի ճարտարապետության դպրոցը, իսկ մեկ տարի անց հիմնեցին *RCR Arquitectes* ստուդիան։ Այսօրվա դրությամբ՝ նրանք միասին են աշխատում արդեն 30 տարի։

2012 թվականը ներառյալ՝ ճարտարապետներն աշխատում էին միայն Իսպանիայում, հետագայում նրանց աշխարհագրությունն ընդլայնվեց՝ *RCR*-ի կառույցները հայտնվեցին Ֆրանսիայում, Բելգիայում, Դուբայում։

Ընտրյալ աշխատանքներ
-------------------

Բյուրոն նախագծել է *Soulages* թանգարանի հսկայածավալ շենքը, որը տեղակայված է ֆրանսիական Ռոդեզ քաղաքում։ Շենքի նախագծման մրցույթը բյուրոն շահել է՝ հաղթելով 2007 թվականին տեղի ունեցած ճարտարապետական մրցույթում։

Ծանոթագրություններ
------------------

1. ↑  Pogrebin Robin (2017-03-01)։ «3 Win the Pritzker, Long a Prize for Starchitects»։ *The New York Times*։ ISSN 0362-4331։ Վերցված է 2017-03-02
2. 1 2 3  Stott Rory (մարտի 1, 2017)։ «Who Are RCR Arquitectes? 9 Things to Know About the New Pritzker Prize Winners»։ *archdaily.com*։ Վերցված է մարտի 1, 2017
3. ↑  Curtis William (սեպտեմբերի 1, 2014)։ «Dark Matter: Musée Soulages in Rodez by RCR Arquitectes»։ *architectural-review.com*։ Վերցված է մարտի 1, 2017
4. ↑  «Soulages Museum Official Site»

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Բառարաններ և հանրագիտարաններ | Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BIBSYS: 1072491 · BNC: a12211916 · BNE: XX5426948 · BNF: 16906951c · GND: 10063780-2 · ISNI: 0000000107418686 · LCCN: no2003112932 · NSK: 000657135 · SUDOC: 085194638 · VIAF: 137118161 · ULAN: 500264681 · WorldCat VIAF: 137118161 |

 |

 |
Ժենգյալով հացի ռեկորդ
ժենգյալով հաց
ժենգյալով հացի ռեկորդ
**Ամենաերկար ժենգյալով հաց**, ժենգյալով հացի պատրաստման ռեկորդ 1-ին անգամ գրանցվել է Արցախի Հանրապետության Հադրութ քաղաքում՝ 2018 թ․ նոյեմբերին։

Պատրաստման ընթացքը
------------------

1 ժամ 30 րոպեում տանտիկինները պատրաստել են 20 կգ 885 գրամ քաշով և 2 մետր 83 սմ երկարությամբ ու 71սմ լայնությամբ ժենգյալով հաց։

Այն պատրաստելու համար օգտագործվել է 26 անուն կանաչու տեսակ, որոնք աճում են միայն Արցախում։ Անհավանական չափերի ժենգյալով հացը պատրաստվել է չափերին համապատասխանող հատուկ սաջի վրա։

Հատուկ հանձնաժողովի կողմից կատարվել է ռեկորդի գրանցման արձանագրություն։

Ռեկորդը գրանցվել է Հայաստանի «Դյուցազնագիրք»-ում։

Ռեկորդային չափերի ու քաշի Ժենգյալով հացի պատրաստումը նախաձեռնել է Հադրութի շրջվարչակազմի աշխատակազմի մշակույթի և երիտասարդության հարցերի բաժինը։

ամենաերկար ժենգյալով հաց
2019 թվականի մայիսի 11-ին Հաթերքում կազմակերպվել է Ժենգյալով հացի 3-րդ փառատոնը, որտեղ հադրութցիները գերազանցել են 2018 թվականին գրանցած սեփական ռեկորդը՝ թխելով 3 մ երկարությամբ ժենգյալով հաց, որի պատրաստման համար օգտագործվել է 25 տեսակի կանաչի։

Հադրութցիների՝ ժենգյալով հացի նոր ռեկորդը հավակնում է գրանցվել Գինեսի ռեկորդների գրքում։

Ծանոթագրություններ
------------------

1. ↑   *Հադրութում թխել են աշխարհի ամենամեծ ժենգյալով հացը*, վերցված է 2019-09-24
2. ↑  «ԴԻԶԱԿ թերթ»։ *www.facebook.com*։ Վերցված է 2019 թ․ սեպտեմբերի 24
**Աննա Իվանովնա Օտկե** (ռուս.՝ Анна Ивановна Отке, դեկտեմբերի 21, 1974(1974-12-21), Անադիր, Մագադանի մարզ, ՌԽՖՍՀ, ԽՍՀՄ), ռուս քաղաքական և հասարակական գործիչ, Ռուսաստանի Դաշնային խորհրդի անդամ։

Կենսագրություն
--------------

Ծնվել է 1974 թվականին։ 1997 թվականին ավարտել է բակալավրիատը, 1999 թվականին՝ Ժողովուրդների բարեկամության ռուսական համալսարանի միջազգային իրավունքի ամբիոնի մագիստրատուրան։ Իրավաբանական գիտությունների թեկնածու է, ատենախոսության թեման է՝ «ԱՊՀ մասնակից երկրների էկոլոգիական անվտանգության միջազգային իրավական հայցակետերը»։

2005 թվականից մինչև 2009 թվականը աշխատել է Չուկոտայի ինքնավար շրջանի նահանգապետի և կառավարության աշխատակազմում` որպես տարածաշրջանի բնիկ փոքրաթիվ ժողովուրդների գործերի վարչության գլխավոր մասնագետ։

2009 թվականից մինչև 2013 թվականը աշխատել է Չուկոտայի լեռնաերկրաբանական ընկերություն ՓԲԸ-ում` որպես սոցիալական զարգացման գծով մենեջեր։

2011 թվականից Չուկոտկայի բնիկ փոքրաթիվ ժողովուրդների ասոցիացիա տարածաշրջանային հասարակական կազմակերպության նախագահն է։

2013 թվականի սեպտեմբերի 26-ին Չուկոտկայի ընտրված նահանգապետ Ռոման Կոպինը Դաշնային Խորհրդում տարածաշրջանի Գործադիր իշխանության ներկայացուցիչ է նշանակել Աննա Օտկեին։

Ծանոթագրություններ
------------------

1. ↑  «Международно-правовые аспекты экологической безопасности стран-участниц СНГ»։ *dissercat.com*
2. ↑  «На Чукотке выбрали сенатора от региона»։ *Накануне.ru*։ 2013-09-26

Արտաքին հղումներ
----------------

* «Отке Анна Ивановна»։ *Парламентский портал* (չաշխատող հղում)
* «Анна Отке: «Чукотка богата не только природными ресурсами, но и разнообразием культур»»։ *Вестник Кавказа*։ 2015-06-23
Լեյբլի լոգոն 2012 թվականից ի վեր:
Old black-and-white Republic Records logoRepublic Record-ի լոգոն   
 1994-1999
**Republic Records**, ամերիկյան ձայնագրման լեյբլ, որը գործում է որպես Universal Music Group-ի դուստ լեյբլ։ Այն հիմնադրվել է 1995 թվականին Էյվերի Լիփմանի և Մոնթե Լիփմանի կողմից որպես անկախ լեյբլ, իսկ 2000 թվականին UMG-ը ձեռք է բերում այն։

Արտիստներ
---------

Հայտնի արտիստների շարքում են Էմի Ուայնհաուսը, Nickelback-ը, Լիլ Ուեյնը, Դրեյքը, Նիքի Մինաժը, Ջեսսի Ջեյը, Բեն Հովարդը, Քոլբի Քոյլլատը, Ջեյ Շոնը,, Icy Narco-ն, Էյքոնը, Քելլի Ռոուլենդը, 3 Doors Down, Թայգան, Միկան, Florence and the Machine-ը, Godsmack-ը, Owl City-ն և The Weeknd-ը, Post Malone-ը, Հեյլի Ստեյնֆիլդը, Ջասթին Բիբերը, TXT խումբը, Ski Mask The Slump God-ը, Դեմի Լովատոն, Jonas Brothers-ը Սնուփ Դոգը և Վիզ Խալիֆան։

Պայմանագիր կնքած վերջին արտսիտները դարձան՝ «Վիքտարիուս» և «Սեմ և Քեթ» հեռուստասերիալների աստղ Արիանա Գրանդեն և նորզելանդացի երգչուհի Լորդը։

2018 թվականի նոյեմբերի 19-ին հայտնի դարձավ, որ Թեյլոր Սվիֆթը պայմանագիր է կնքել լեյբլի հետ։

2019 թվականի հուլիսի 16-ին հայտնի դարձավ, որ ամերիկացի դերասանուհի և երգչուհի Լինդսի Լոհանը պայմանագիր է կնքել լեյբլի հետ, ով որոշել է վերսկսել իր երաժշտական կարիերան։

Ծանոթագրություններ
------------------

1. ↑  «Brand New: Republic Records»։ *Underconsideration.com*։ Վերցված է օգոստոսի 15, 2019
2. ↑  «Taylor Swift Hints at New Project on Social Media | Billboard News»։ *Billboard*։ Վերցված է 2019-11-20
3. ↑  «Taylor-made ‘80s sounds»։ *NST Online* (անգլերեն)։ 2014-12-30։ Վերցված է 2019-11-20

Արտաքին հղումներ
----------------

* Official website Edit this at Wikidata

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ · ՅուԹյուբ |
|  |
| Թեմատիկ կայքեր | Discogs |

 |